Holiday Club Katinkulta

Holiday Club Katinkulta on Holiday Clubin omistama lomakohde Sotkamon Vuokatissa Kainuussa. Katinkulta on Holiday Clubin niin sanottu lippulaivakohde, jota on kehitetty kaikista kohteista eniten. Holiday Club on käyttänyt Katinkultaa markkinoidessaan sanontaa Pohjoismaiden monipuolisin lomakohde.https://www.holidayclubresorts.com/fi/kohteet/katinkulta/

 Historiaa 
Katinkullan perustivat Pertti Lindeman oman kotitilansa maille yhdessä Seppo Juurikon kanssa. Viikko-osakkeita tarjoavan lomakylän rakentaminen aloitettiin 1989 ja avajaisia vietettiin 1991, lamavuosien ja pankkikriisin kynnyksellä. Pankin vetäydyttyä lupaamastaan rahoituksesta Katinkullan rakennuttajayhtiö Rantakatin Lomakylä Oy teki konkurssin lokakuussa 1992. Yhtiö ei päässyt yrityssaneeraukseen ja joutui Skopin omistukseen. Omaisuudenhoitoyhtiö Arsenal myi Katinkullan vuonna 1998 Lomapörssille, joka oli nykyisen Holiday Club Resorts Oy:n edeltäjä.Sommar, Heidi: Taistelu Katinkullasta, Yle Elävä arkisto 2.9.2014. Viitattu 13.5.2017.Karjalainen, Jonna: Kylpylän perustajasta varattomaksi yhdessä yössä – "Olen muuttanut pakosta Espanjaan", Yle Uutiset 10.12.2016. Viitattu 13.5.2017.

 Palvelut 
Holiday Club Katinkullassa on suuri hotellisiipi sekä loma-asuntoja. Vuonna 2012 valmistui lisäksi Villas-siipi. Katinkullan ravintolat sijaitsevat klubirakennuksessa: buffetravintola, pizzaravintola Classic Pizza, sporttibaari O’Learys ja kahvila Robert's Coffee.

Katinkullan kylpylässä on muun muassa yli 20 erillistä allasta, saunamaailma, savusaunoja, järviallas, ulkoallas ja vesiliukumäki. Katinkullassa on myös hoito-osasto Harmony Spa, josta saa muun muassa kasvo- ja vartalohoitoja.https://www.holidayclubresorts.com/fi/kohteet/katinkulta/kylpyla/

Katinkullan alueella voi pelata muun muassa golfia, futisgolfia, frisbeegolfia, tennistä, sulkapalloa ja squashia, keilata sekä käydä kuntosalilla ja ohjatuilla ryhmäliikuntatunneilla. Lisäksi Vuokatin maastot tarjoavat hiihto- ja laskettelumahdollisuuksia sekä uimarantoja.https://www.holidayclubresorts.com/fi/kohteet/katinkulta/aktiviteetit/

Katinkullan rakennuksessa sijaitsee R-Kioski. 

Katinkulta Areena on alueen suuri tapahtumahalli, jossa esiintyy erilaisia artisteja ja jossa järjestetään erinäisiä tapahtumia.

Lähteet

Kirjallisuutta
Hautamäki, Tapani. Katinkullan kaappaus. Näytelmä taloushistoriamme suurimmasta tulonsiirrosta ja siihen liittyvästä yhteiskunnallisesta korruptiosta. Huhmari : Karprint, 1995. .

Luokka:Suomen hotellit
Luokka:Suomalaiset kylpylät
Luokka:Holiday Club
Luokka:Sotkamon rakennukset ja rakennelmat